Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7252. Il-EUR-Lex hu l-aċċess fuq l-Internet għal-liġi Ewropea. Regolament (KEE) Nru 574/72 jgħid li r-rata ta' kambju ta' ammonti ta' flus f'munita meta mqabbla ma' Ir-munita oħra tkun ir-rata kkalkulata mill-Kummissjoni u bbażata fuq il-medja ta' xahar, matul il-perjodu speċifikat f'paragrafu 2 tar-rati tal-kambju referenza, ippubblikata mill-Bank Ċentrali Ewropew. Il-perjodu ta' referenza jkun: ix-xahar ta' Jannar għar-rati ta' kambju applikabbli mill-1 ta' April ta' wara, ix-xahar ta' April għar-rati ta' kambju applikabbli mill-1 ta' Lulju ta' wara, ix-xahar ta' Lulju għar-rati ta' kambju applikabbli mill-1 ta' Ottubru ta' wara, ix-xahar ta' Ottubru għar-rati ta' kambju applikabbli mill-1 ta' Jannar ta' wara. Il-Karta Erasmus għall-Edukazzjoni Għolja (ECHE) tipprovdi l-qafas ta' kwalità ġenerali għal attivitajiet ta' kooperazzjoni Ewropej u internazzjonali li istituzzjoni ta' edukazzjoni superjuri (HEI) tista' twettaq fi ħdan il-Programm Erasmus+. L-għoti ta' Karta Erasmus għall-Edukazzjoni Għolja hija prerekwiżit għall-istituzzjonijiet ta' edukazzjoni superjuri kollha li qegħdin f'wieħed mill-pajjiżi elenkati hawn taħt u li jridu japplikaw u jipparteċipaw fil-mobilità tat-tagħlim ta' individwi u/jew fil-kooperazzjoni għall-innovazzjoni u l-prattiki tajba skont il-Programm. Għal dawk l-istituzzjonijiet ta' edukazzjoni superjuri li qegħdin f'pajjiżi oħra, il-Karta Erasmus għall-Edukazzjoni Għolja mhijiex meħtieġa, u l-qafas ta' kwalità qed ikun stabbilit permezz ta' ftehim interistituzzjonali bejn l-istituzzjonijiet ta' edukazzjoni superjuri. Il-Karta tingħata għat-tul kollu tal-Programm Erasmus+. L-implimentazzjoni tal-Karta se tiġi mmonitorjata u kwalunkwe ksur tal-prinċipji u tal-impenji tagħha jista' jwassal għall-irtirar tagħha mill-Kummissjoni Ewropea. L-istituzzjonijiet ta' edukazzjoni superjuri stabbiliti f'wieħed mill-pajjiżi li ġejjin huma eliġibbli li japplikaw għal Karta Erasmus għall-Edukazzjoni Għolja: l-Istati Membri tal-Unjoni Ewropea; il-pajjiżi tal-EFTA-ŻEE (l-Islanda, il-Liechtenstein, in-Norveġja), dik li kienet ir-Repubblika Jugoslava tal-Maċedonja u t-Turkija. Il-formola onlajn ta' applikazzjoni lesta kif imiss għandha tintbagħat onlajn sa 12.00 (nofsinhar, ħin ta' Brussell) fis-30 ta' April 2015. Id-data indikattiva ta' meta se jiġu ppubblikati r-riżultati tal-għażla hija l-31 ta' Ottubru 2015. L-informazzjoni dwar il-Programm Erasmus+ hija disponibbli fuq is-sit elettroniku li ġej: http://ec.europa.eu/erasmus-plus L-applikazzjonijiet għandhom jiġu sottomessi skont il-linji gwida mogħtija mill-Aġenzija Eżekuttiva għall-Edukazzjoni, l-Awdjoviżiv u l-Kultura u huma disponibbli fl-indirizz: http://eacea.ec.europa.eu/erasmus-plus/funding/erasmus-charter-for-higher-education-2014-2020_en kull tip ta' istituzzjoni ta' edukazzjoni għolja li skont il-liġi jew il-prattika nazzjonali, toffri lawrji rikonoxxuti jew kwalifiki rikonoxxuti oħra ta' livell terzjarju irrispettivament mill-isem ta' tali stabbiliment; kull istituzzjoni li, skont il-liġi jew il-prattika nazzjonali, toffri edukazzjoni jew taħriġ vokazzjonali fuq livell terzjarju. Il-produtturi tal-Unjoni jistgħu jressqu talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri probabbilment twassal biex jitkomplew jew ifeġġu mill-ġdid id-dumping u l-ħsara. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż esportatur u l-produtturi tal-Unjoni jingħataw l-opportunità li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Dan l-avviż huwa ppubblikat skont l-Artikolu 11(2) tar-Regolament (KE) Nru 1225/2009. Il-produtturi tal-Unjoni jistgħu jressqu talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri probabbilment twassal biex jitkomplew jew ifeġġu mill-ġdid id-dumping u l-ħsara. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż esportatur u l-produtturi tal-Unjoni jingħataw l-opportunità li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Dan l-avviż huwa ppubblikat skont l-Artikolu 11(2) tar-Regolament (KE) Nru 1225/2009. L-attivitajiet kummerċjali tal-impriżi kkonċernati huma: Altice hija kumpanija multinazzjonali tal-kejbil u tat-telekomunikazzjoni. Fil-Portugall, Altice, permezz tas-sussidjarja tagħha Altice Portugall, bħalissa tikkontrolla żewġ operaturi tat-telekomunikazzjonijiet, Cabovisão — Televisão por Cabo ("Cabovisão") u Onitelecom ("ONI"). Cabovisão tipprovdi servizzi ta' Pay TV, servizzi ta' aċċess għall-Internet broadband u servizzi ta' telefonija fissa essenzjalment lill-klijenti residenzjali, kemm fuq bażi indipendenti u u kemm f'pakkett ta' servizz multipli. ONI tipprovdi servizzi tat-telekomunikazzjoni B2B lil klijenti kummerċjali, li jikkonsistu f'servizzi ta' netwerk u servizzi tat-telekomunikazzjoni fissa inklużi tal-vuċi, dejta, u servizzi tal-aċċess fiss għall-Internet. PT iPortugal hija operatur tat-telekomunikazzjonijiet u tal-multimidja b'attivitajiet li jestendu mas-segmenti kollha tat-telekomunikazzjoni fil-Portugall. PT Portugal tipprovdi servizzi ta' telekomunikazzjoni lil klijenti residenzjali u klijenti kummerċjali. PT Portugal toffri lill-klijenti residenzjali, servizzi fissi mobbli tal-vuċi u tad-dejta, servizzi ta' aċċess għall-Internet broadband, u servizzi ta' televiżjoni bi ħlas, li huma mibjugħa jew fuq bażi individwali jew bħala offerti raggruppati (pakketti multipli). L-offerta ta' PT Portugal għal klijenti korporattivi tinkludi servizzi fissi u mobbli tal-vuċi u tas-dejta, kif ukoll servizzi tal-IT, li jinkludu soluzzjonijiet taċ-ċentru tad-dejta, servizzi ta' virtwalizzazzjoni, servizzi cloud, proċess ta' esternalizzazzjoni tan-negozju u servizzi oħra ta' valur miżjud. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7499 — Altice/PT Portugal, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7544 — Centerbridge/Senvion, f'dan l-indirizz: qed jiġi previst li s-"Salsicca di Calabria" jista' jkollha wkoll il-forma karatteristika ta' ngħala taż-żiemel jew il-forma ta' "U". Peress li din il-forma tradizzjonalment hija komuni ħafna fost il-produtturi, l-ommissjoni ta' previżjoni fl-ispeċifikazzjoni attwali huwa żball evidenti li qed jissewwa bl-emenda mitluba. Barra minn hekk qed tiġi prevista wkoll il-possibbiltà li s-"Salsiccia di Calabria" tiġi prodotta forma ta' katina ta' tul ta' mhux anqas minn 40 cm. ġie previst li jiġi indikat b'aktar preċiżjoni liema ħwawar jintużaw għall-produzzjoni tas-"Salsiccia di Calabria". ġie previst li jiġi aġġornat it-test tal-ispeċifikazzjoni tal-produzzjoni fir-rigward tal-proċeduri li l-produtturi jridu jwettqu biex jipprovdu l-elementi marbuta mal-prova tal-oriġini, kif stipulat bir-Regolament (UE) nru 1151/2012. tingħata indikazzjoni aktar ċara u distinta tar-rekwiżiti tar-razza, tal-età tat-tbiċċir u l-piż; fost it-tipi ġenetiċi aċċettati, tiġi inkluża r-razza nattiva "Apulo-Calabrese" li hija kkaratterizzata mill-pil iswed. Ġie stabbilit ir-reġistru tal-popolazzjoni ta' din ir-razza abbażi tal-karatterizzazzjoni tal-popolazzjoni nattiva li minn dejjem ilha teżisti fir-reġjun tal-Puglia (Apulo) u fir-reġjun tal-Calabria. Fost it-tipi ġenetiċi aċċettati tiġi inkluża r-razza "Duroc" minħabba li hija komuni ħafna fiż-żona tal-oriġini tal-ħnieżer. Jiġu wkoll speċifikati r-razez li huma esklużi b'mod assolut minħabba li mhumiex kompatibbli mal-produzzjoni tal-ħanżir tqil adattat għall-produzzjoni tal-laħmijiet imnixxfa. għall-identifikazzjoni tal-ħnieżer tiġi introdotta l-possibbiltà li tinbidel il-marka fl-ispeċifikazzjoni attwali u minflok ikun hemm timbru stampat fuq il-koxox tal-ħnieżer bil-kodiċi ta' identifikazzjoni tal-impriża fejn ikun twieled il-ħanżir. jiġi speċifikat b'mod ċar ir-rekwiżit marbut mal-preżenza ta' proteini fl-għalf tal-annimal; jiġi ċċarat is-sinifikat ta' "ikel taħt forma likwida". jingħataw fid-dettall f'lista pożittiva l-addittivi aċċettati. L-użu tal-addittivi jippermetti li jiġi evitat li jiżdiedu l-proċessi mikrobiċi li jagħmlu ħsara lill-prodott, jikkontribwixxi għall-iżvilupp li jieħu ż-żmien tal-proċess ta' maturazzjoni, li huwa karatteristiku tal-prodott, u li l-karatteristiċi tas-"Salsiccia di Calabria" ma jinbidlux minħabba fermentazzjoni mhux mixtieqa. tiġi introdotta l-possibbiltà li jintużaw laħmijiet mill-koxxa u jiġu ddefiniti l-limiti minimi u massimi għall-kwantitajiet ta' qatgħat mill-annimal għall-użu fil-produzzjoni tas-"Salsiccia di Calabria". Dawn l-emendi jikkontribwixxu biex il-prodott jitjieb fil-kwalità filwaqt li jibqa' marbut mal-prattiki fl-użu fiż-żona ta' oriġini. Fil-fatt, permezz tagħhom jista' jintuża laħam ta' kwalità aħjar (il-koxxa) u jiġu speċifikati f'termini aktar preċiżi r-rekwiżiti li diġà jinsabu fl-ispeċifikazzjoni tal-prodott. tonqos il-kwantità minima ta' xaħam li jintuża fl-għaġna biex jonqsu l-kaloriji fil-prodott. ġie previst li s-"Salsiccia di Calabria" maħsuba b'mod esklużiv li tinbiegħ imqatta fin, jista' jkollha forma ta' ċilindru dritt biex tiddaħħal fil-musrana ta' kollaġini li jittiekel. Permezz ta' dawn il-possibilitajiet il-prodott jista' jinqata' aħjar u tiġi evitata l-ħela waqt l-ipproċessar. ġie speċifikat li l-perjodu ta' 30 jum għall-maturazzjoni huwa il-perjodu minimu li jiġi applikat fil-produzzjoni tradizzjonali. ġie introdott il-logo ta' identifikazzjoni tas-"Salsiccia di Calabria" DPO. ġiet introdotta l-possibbiltà li fit-tikketta jidher il-kliem: "pikkanti", "ħelu", "abjad", biex ikun ċar li ntużaw iċ-chili u l-krema tal-bżar. ġiet prevista l-possibbiltà li l-prodott jinbiegħ ippakkjat f'vakwu jew f'arja protettiva, sħiħ, f'biċċiet jew imqatta' fin. Dawn il-possibilitajiet ma jinsabux fl-ispeċifikazzjoni attwali iżda huma meħtieġa biex jiġu rikonċiljati l-protezzjoni tal-karatteristiċi organolettiċi tal-prodott u l-kambjamenti fit-tipi differenti ta' xiri u konsum tal-prodott. Klassi 1.2. Prodotti tal-laħam (imsajra, immelħa, iffumigati, eċċ.) L-għaġna tintlibes ġol musrana naturali tal-ħanżir li wara titaqqab u tiġi mmaljata bl-idejn fil-forma karatteristika ta' katina ta' tul li jvarja bejn 40 sa 80 cm jew tintrabat fil-forma karatteristika ta' "U". Il-maturazzjoni ma tistax tkun inqas minn 30 jum. Esklużivament għall-prodott intiż biex jinbiegħ mqatta' jew ippakkjat taħt vakwu jew f'arja protettiva, tista' tintuża l-musrana tal-kollaġini li tittiekel u l-prodott jingħata forma ta' ċilindru dritt ta' bejn 40 u 80 cm. Mal-qtugħ jirriżulta mrammel bi tqassim tajjeb ta' xaħam, kuluru aħmar naturali jew aħmar jgħajjat skont l-ingredjenti li jintużaw fl-għaġna. Ir-riħa hija xi ftit jew wisq qawwija b'mod naturali u t-togħma hija bbilanċjata jew iktar qawwija (pikkanti). Is-"Salsiccia di Calabria" trid tinkiseb mill-ipproċessar tal-laħmijiet ta' ħnieżer imrobbijin fit-territorju tar-reġjun tal-Calabria. Fl-ipproċesar ma jistgħux jintużaw laħmijiet ta' ħnieżer selvaġġi u ħnieżer nisa. Ir-rekwiżiti ġenetiċi tal-ħnieżer iridu jikkorrispondu għall-karatteristiċi proprji tal-ħanżir tqil Taljan, li jinkiseb bl-użu ta' razez tradizzjonali ta' daqs kbir bħal: "Large White" u "Landrace Italiana" kif imtejba skont il-"Libro Genealogico Italiano" jew wild ta' ħnieżer selvaġġi ta' dawk ir-razez; Ħnieżer wild ta' ħnieżer selvaġġi tar-razza Duroc, kif imtejba skont il-"Libro Genealogico Italiano"; Ħnieżer wild ta' ħnieżer selvaġġi ta' razez oħra jew ta' ħnieżer ibridi sakemm jissejjħu ħnieżer selvaġġi - imwielda l-Italja jew barra mill-Italja - sakemm ikunu ġejjin minn programmi ta' selezzjoni jew inkroċju tar-razez li l-għanijiet tagħhom ma jkunux inkompatibbli ma' dawk tal-"Libro Genealogico Italiano", għall-produzzjoni tal-ħanżir tqil. Għall-kuntrarju, huma espressament esklużi: Ħnieżer li jkollhom kwalitajiet ġenetiċi mhux favorevoli, speċjalment dawk li huma suxxettibbli għall-istress (PSS); Bhejjem ta' razza pura ta' dawn li ġejjin: "Landrace Belga", "Hampshire", "Pietrain" u "Spot". Il-piż medju tal-lott ta' ħnieżer għat-tbiċċir ma għandux ikun inqas minn 140 kg. L-għalf tal-ħnieżer irid ikun għalf kompost li fih xgħir, fażola, qamħirrum, ġandar u ċiċri f'mhux inqas minn 50 % tal-kontenut. Fl-għalf mhux permess l-użu tal-kassava u l-patata u ta' prodotti li ġejjin minnhom li jistgħu jħallu fil-laħmijiet u fix-xaħam togħmiet u rwejjaħ mhux mixtieqa. Mhux permess l-ikel taħt forma likwida biex jinkiseb laħam iktar magħqud għas-simna. B'ikel taħt forma likwida wieħed jifhem l-użu ta' prodotti mill-ipproċessar tal-ħalib. Talinqas xahrejn qabel it-tbiċċir, l-għalf għandu jkun fih aktar proteini, b'kontenut ta' proteina ta' mhux anqas minn 12 %. Sakemm ikun jinsab fis-suq, l-oriġini tal-għalf trid tkun miż-żona ġeografika ta' produzzjoni. Il-fażijiet ta' produzzjoni tat-trobbija u tat-tbiċċir tal-ħnieżer iridu jsiru fit-territorju tar-reġjun tal-Calabria; il-fażi ta' selezzjoni, tqattigħ, għaġna tal-laħmijiet; il-fażi tal-mili, l-irbit u l-maturazzjoni tal-prodott. It-tismija tad-Denominazzjoni Protetta tal-Oriġini "Salsiccia di Calabria" trid isseħħ b'ittri ċari u li ma jitħassrux, trid tispikka fuq kull kitba oħra li tidher fuq it-tikketta jew kartonċina mehmuża mal-prodott jew xi indikazzjoni fuq l-ippakkjar tal-porzjonijiet tal-prodott, u trid tkun minnufih segwita bil-kliem "Denominazione d'Origine Protetta". Il-logo "Salsiccia di Calabria DOP" li ġej irid jitwaħħal fuq it-tikketta. Il-produzzjoni tas-"Salsiccia di Calabria" issir fiż-żona tradizzjonali ta' produzzjoni li hija magħmula mit-territorju tar-reġjun tal-Calabria. Iż-żona ġeografika ta' produzzjoni tinsab fin-Nofsinhar tal-Italja u hija kkaratterizzata minn klima sħuna mhux iż-żejjed bi ftit xita li tagħmel l-aktar fix-xitwa. It-territorju huwa magħmul l-aktar minn għoljiet u muntanji iżda minħabba li jinsab f'peniżola għandu aktar minn 800 km ta' kosta li tagħti fuq il-Baħar Tirren u l-Baħar Jonju. It-taħlita ta' baħar, għoljiet u muntanji ġġib kundizzjonijiet ta' klima speċifiċi fil-limiti taż-żona tal-Mediterran. Flimkien mal-kundizzjonijiet klimatiċi favorevoli hemm ukoll l-abbiltà tal-produtturi lokali – li ssaħħet tul iż-żmienijiet – li jagħżlu u jipproċessaw bosta qatgħat ta' laħmijiet fit-tħejjija tal-għaġna, u l-abbiltà tagħhom fl-irbit taz-zalzett biex tinkiseb il-forma tradizzjonali ta' katina jew ngħala taż-żiemel. Barra minn hekk, il-ħwawar u l-aromi naturali li jifformaw parti mill-produzzjoni ta' prodotti suwini fil-Calabria huma drawwa kkonsolidata f'din iż-żona ġeografika. Is-"Salsiccia di Calabria" huwa prodott tipiku tal-produzzjoni tal-laħam tal-Calabria. Is-"Salsiccia di Calabria" tingħaraf mill-forom tipiċi tagħha, forma ta' "U" jew marbuta b'mod li tixbah il-forma ta' katina. Il-forom tas-"Salsiccia di Calabria" flimkien mal-għamla tal-għaġna tagħha jiffurmaw dan il-prodott tipiku. L-għaġna tas-"Salsiccia di Calabria" titlob l-użu ta' qatgħat ta' laħam tal-ħnieżer mill-ispalla, il-koxxa, u/jew minn taħt il-kustilji, u tax-xaħam, li jitħaltu f'porzjonijiet preċiżi ma' ingredjenti aromatiċi naturali. Biex issir is-"Salsiccia di Calabria" jinħtieġu kundizzjonijiet ambjentali u fatturi naturali u oħrajn li ġejjin mill-bniedem. Iż-żona kkonċernata mill-produzzjoni u l-ipproċessar tas-"Salsiccia di Calabria" hija kkaratterizzata minn rabta mal-ambjent li huwa affettwat mill-klima tipika tan-Nofsinhar tal-Italja, bi ftit xita, ġeneralment ikkonċentrata fil-perjodu tax-xitwa, u tal-pożizzjoni ġeografika tat-territorji kkonċernati li jgawdu minn żiffa partikolari u differenzi fit-temperatura li jiffavorixxu ż-żamma tal-aqwa kundizzjonijiet fil-bini fejn issir il-maturazzjoni. L-esperjenza tal-produtturi tas-"Salsiccia di Calabria" fl-għażla tal-qatgħat tal-laħam li jintuża fil-preparazzjoni tal-għaġna, fl-ipproċessar tagħha bix-xaħam u l-ħwawar tipiċi tat-tradizzjoni Kalabriża hija ta' importanza konsiderevoli. L-ipproċessar ta' dawn l-ingredjenti skont it-teknika tradizzjonali lokali jippermetti li tinkiseb għaġna maqgħuda sew, li wara li tintlibes fil-musrana u tiġi mmaturata, tipproduċi l-karatteristiċi organolettiċi tal-prodott. Il-ħila ta' id il-produtturi waqt il-mili tal-musrana li jagħtu l-forma tipika ta' "U" jew ta' katina lis-"Salsiccia di Calabria" hija marbuta mal-produzzjoni tradizzjonali taz-zalzett fil-Calabria u hija fattur ieħor distintiv tal-prodott. It-taħlita "materja prima - prodott - isem" għandha rabta fil-fond mal-evoluzzjoni soċjoekonomika taż-żona ġeografika llimitata, li minnha joħorġu tradizzjonijiet u użanzi lokali partikolari. B'mod partikolari, l-użu ta' materja prima li tiġi minn azjendi tat-trobbija tal-ħnieżer tqal li għandhom il-karatteristiċi tat-tnissil ġenealoġiku Taljan, mitmugħa prodotti veġetali tipiċi miż-żona kkonċernata. Is-"Salsiccia di Calabria" għandha għalhekk rabta sħiħa maż-żona ġeografika minħabba l-klima tar-reġjun, it-tmigħ tal-ħnieżer u l-fattur uman. It-test sħiħ tal-ispeċifikazzjoni tal-prodott jinsab fuq is-sit tal-Internet li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed imur direttament fil-paġna ewlenija tas-sit elettroniku tal-Ministeru għall-Politika Agrikola, dwar l-Ikel u l-Forestrija (www.politicheagricole.it) u jagħfas fuq "Prodotti DOP IGP" (fuq in-naħa ta' fuq tal-lemin tal-iskrin), u mbagħad fuq "Prodotti DOP IGP STG" (fil-ġenb, fuq ix-xellug tal-iskrin) u fl-aħħar fuq "Disciplinari di Produzione all'esame dell'UE".
Extracted from C_077_2015.html